b"\n_START_ARTICLE_\nFont de Sant Mateu\n_START_SECTION_\nDescripci\xc3\xb3\n_START_PARAGRAPH_\nRep el seu nom de l'ermita que hi ha a prop. La seua aigua prov\xc3\xa9 d'una mina i es recull en una gran bassa (la Bassa de Sant Mateu) davant de la font. El broc est\xc3\xa0 en una forn\xc3\xadcula deprimida, amb una imatge del sant en cer\xc3\xa0mica vidriada al damunt. La seua aigua es considerava molt digestiva i sovint la gent pujava a estar-s'hi una estona bevent despr\xc3\xa9s d'un \xc3\xa0pat copi\xc3\xb3s. Actualment raja molt poc o gens, encara que els entesos creuen que amb una neteja de la mina tornaria a rajar sense problemes. De fet, a la bassa sempre hi ha aigua i sovint presenta indicis d'haver vessat a terra, fet que demostra que l'aq\xc3\xbc\xc3\xadfer encara no est\xc3\xa0 esgotat.\n_START_SECTION_\nAcc\xc3\xa9s\n_START_PARAGRAPH_\n\xc3\x89s ubicada a Premi\xc3\xa0 de Dalt i \xc3\xa9s accessible amb cotxe: situats al Pi de la Creu de Can Boquet, seguim la pista de la Carena en direcci\xc3\xb3 sud. A 1,4 km, davant de l'estaci\xc3\xb3 transformadora, prenem una pista a la dreta que duu a Can Riera. La font \xc3\xa9s just en el punt on una cadena talla el pas cap a aquesta masia. Coordenades: x=444035 y=4596763 z=450."